П Р О Т О К О Л   № 9
от заседанието на Комисия ”Съдебна администрация” 
на Съдийската колегия на Висшия съдебен съвет,
проведено на 15.03.2017 г.

Днес, 15.03.2017 г. /сряда/ от 09.00 часа се проведе заседание на Комисия “Съдебна администрация” на Съдийската колегия на Висшия съдебен съвет, в състав: 

ПРЕДСЕДАТЕЛ:  Каролина Неделчева

ЧЛЕНОВЕ:	   Галя Георгиева
     			   Соня Найденова
			   Галина Карагьозова

На заседанието присъстваха експертните сътрудници на комисията: Елеонора Савова – н-к отдел „Съдебни кадри”, Светла Кирилова – старши експерт в отдел”Съдебни кадри” и Красимира Василева – н-к отдел „ЮОДКВСС”.
По т. 1 на заседанието присъства Стефан Милев - и.ф. председател на Софийски районен съд.

Д Н Е В Е Н   Р Е Д:

1. ОТНОСНО: Среща с и.ф. председател на Софийски районен съд във връзка с искането за увеличаване щатната численост на съда с 39 /тридесет и девет/ щ.бр. за съдебни служители.

Г-н Милев запозна членовете на Комисията за предприетите действия относно извършването на функционален анализ на съда. Към настоящия момент са обявени конкурси за всички свободни щатни бройки за съдебни служители, включително и тези за 10 щ.бр. за съдебни помощници. Някои от тези щатни бройки са заети до провеждане на конкурс, на основание чл. 68, ал. 1, т. 4 от КТ. Предприети са действия за равномерно разпределение на работата, ефективно оптимизиране на дейностите на съдебната администрация. На основание чл. 19 от приетите от Съдийската колегия на ВСС Правила за прилагане на Класификатора на длъжностите в администрацията на съдилищата, констатираните пропуски в отразяването на данни в електронните папки в деловодната система на съда, както и въведената нова отделна система, отразяваща натовареността на съдиите, е необходимо разкриване на нови щатни бройки за съдебни служители за длъжностите: „системен администратор”, „специалист-информационни системи”, „специалист-компютърна обработка на данни”, „човешки ресурси”, „счетоводител”, „специалист-правно обслужване”, „съдебен архивар”, „съдебен деловодител”, „съдебен секретар”, „шофьор”, „чистач”. Тези щатни бройки са необходими и с оглед на откритите през 2016 г. нови съдебни състави в СРС и постъпилите на работа нови магистрати. Наред с това се налага увеличаване броя на общата администрация, която да подпомага административния ръководител, съдебния администратор, магистратите и специализираната администрация. Софийски районен съд спешно се нуждае от квалифицирани компютърни специалисти, които да нанесат за кратък период от време всички висящи дела в системата за натовареност, както и всички липсващи данни в АСУД по делата от предходни години, по които има процесуални действия и към настоящия момент. С отпускането на тези нови щатни бройки ще се осигури нормалното функциониране на работните процеси в звената на Софийския районен съд, както и по-равномерното разпределение на натовареността на съдебните служители.
След като изслуша и.ф. председател на Софийски районен съд,

КОМИСИЯ „СЪДЕБНА АДМИНИСТРАЦИЯ”
Р Е Ш И:

	1.1. И.ф. председател на Софийски районен съд да изпрати поименно щатно разписание, съобразено с новия Класификатор на длъжностите в администрацията на съдилищата и Правилата за прилагането му.
	1.2. ОТЛАГА произнасянето по искането за увеличаване щатната численост на Софийски районен съд за следващо заседание на комисията, тъй като КСА следва да се запознае с извършения от дирекция „Вътрешен одит” към ВСС одит на Софийски районен съд.

I. Уведомления от председатели на съдилища за назначаване, преназначаване и провеждане на конкурс за съдебни служители.

2. ОТНОСНО: Уведомление от председателя на Районен съд гр. Враца за назначен съдебен служител на длъжност „съдебен деловодител”, считано от 14.02.2017 г.

КОМИСИЯ „СЪДЕБНА АДМИНИСТРАЦИЯ”
Р Е Ш И:

2.1. Приема за сведение уведомлението от председателя на Районен съд гр. Враца за назначен съдебен служител на длъжност „съдебен деловодител”, считано от 14.02.2017 г., и изпраща на отдел „Съдебни кадри” за отразяване.

3. ОТНОСНО: Уведомление от председателя на Районен съд гр. Ихтиман за преназначен съдебен служител от длъжност „главен специалист-човешки ресурси” на длъжност „човешки ресурси”, считано от 12.12.2016 г.

КОМИСИЯ „СЪДЕБНА АДМИНИСТРАЦИЯ”
Р Е Ш И:

3.1. Приема за сведение уведомлението от председателя на Районен съд гр. Ихтиман за преназначен съдебен служител от длъжност „главен специалист-човешки ресурси” на длъжност „човешки ресурси”, считано от 12.12.2016 г., и изпраща на отдел „Съдебни кадри” за отразяване.

4. ОТНОСНО: Уведомление от председателя на Окръжен съд гр. Враца за назначен съдебен служител на длъжност „съдебен статистик”.

КОМИСИЯ „СЪДЕБНА АДМИНИСТРАЦИЯ”
Р Е Ш И:
4.1. Приема за сведение уведомлението от председателя на Окръжен съд гр. Враца за назначен съдебен служител на длъжност „съдебен статистик”, и изпраща на отдел „Съдебни кадри” за отразяване.

5. ОТНОСНО: Уведомление от председателя на Районен съд гр. Карнобат за провеждане на конкурс за назначаване на съдебен служител на длъжност „съдебен деловодител”, на основание чл. 68, ал. 1, т. 3 от КТ.

КОМИСИЯ „СЪДЕБНА АДМИНИСТРАЦИЯ”
Р Е Ш И:

5.1. Приема за сведение уведомлението от председателя на Районен съд гр. Карнобат за провеждане на конкурс за назначаване на съдебен служител на длъжност „съдебен деловодител”, на основание чл. 68, ал. 1, т. 3 от КТ, и изпраща на отдел „Съдебни кадри” за отразяване.

6. ОТНОСНО: Уведомление от председателя на Окръжен съд гр. Стара Загора за преназначаване на съдебен служител от длъжност „съдебен секретар” на длъжност „съдебен архивар”, считано от 01.02.2017 г. и искане за попълване на щата с длъжност „съдебен секретар”.

КОМИСИЯ „СЪДЕБНА АДМИНИСТРАЦИЯ”
Р Е Ш И:

6.1. Приема за сведение уведомлението от председателя на Окръжен съд гр. Стара Загора за преназначаване на съдебен служител от длъжност „съдебен секретар” на длъжност „съдебен архивар”, считано от 01.02.2017 г., и изпраща на отдел „Съдебни кадри” за отразяване.
6.2. Не възразява председателят на Окръжен съд гр. Стара Загора да проведе процедура за попълване на щата с длъжност „съдебен секретар”.

7. ОТНОСНО: Уведомление от председателя на Окръжен съд гр. Ловеч за преназначаване на съдебен служител от длъжност „съдебен секретар” на длъжност „съдебен деловодител”, считано от 01.04.2017 г. и искане за попълване на щата с длъжност „съдебен секретар”.

КОМИСИЯ „СЪДЕБНА АДМИНИСТРАЦИЯ”
Р Е Ш И:
7.1. Приема за сведение уведомлението от председателя на Окръжен съд гр. Ловеч за преназначаване на съдебен служител от длъжност „съдебен секретар” на длъжност „съдебен деловодител”, считано от 01.04.2017 г., и изпраща на отдел „Съдебни кадри” за отразяване.
7.2. Не възразява председателят на Окръжен съд гр. Ловеч да проведе процедура за попълване на щата с длъжност „съдебен секретар”.

8. ОТНОСНО: Уведомление от председателя на Окръжен съд гр. Благоевград за преназначаване на съдебен служител от длъжност „началник административна служба” на длъжност „административен секретар”, считано от 27.02.2017 г.

КОМИСИЯ „СЪДЕБНА АДМИНИСТРАЦИЯ”
Р Е Ш И:

8.1. Приема за сведение уведомлението от председателя на Окръжен съд гр. Благоевград за преназначаване на съдебен служител от длъжност „началник административна служба” на длъжност „административен секретар”, считано от 27.02.2017 г., и изпраща на отдел „Съдебни кадри” за отразяване.

9. ОТНОСНО: Уведомление от председателя на Районен съд гр. Благоевград за назначаване на съдебен служител на длъжност „съдебен деловодител”, на основание чл. 68, ал. 1, т. 4 от КТ и обявен конкурс за длъжността.

КОМИСИЯ „СЪДЕБНА АДМИНИСТРАЦИЯ”
Р Е Ш И:

9.1. Приема за сведение уведомлението от председателя на Районен съд гр. Благоевград за назначаване на съдебен служител на длъжност „съдебен деловодител”, на основание чл. 68, ал. 1, т. 4 от КТ и обявен конкурс за длъжността, и изпраща на отдел „Съдебни кадри” за отразяване.

10. ОТНОСНО: Уведомление от председателя на Апелативен съд гр. Велико Търново за назначаване на съдебен служител на длъжност „съдебен помощник”, считано от 13.02.2017 г.

КОМИСИЯ „СЪДЕБНА АДМИНИСТРАЦИЯ”
Р Е Ш И:

10.1. Приема за сведение уведомлението от председателя на Апелативен съд гр. Велико Търново за назначаване на съдебен служител на длъжност „съдебен помощник”, считано от 13.02.2017 г., и изпраща на отдел „Съдебни кадри” за отразяване.

II. Становища от председатели на съдилища по решения на КСА.

11. ОТНОСНО: Становища от председателите на ОС-Монтана, ОС-Видин, ОС Враца, ОС-Кюстендил, ОС-Благоевград, ОС-Стара Загора, ОС-Перник, ОС-Хасково във връзка с решение на КСА по протокол № 5/15.02.2017 г., т. 54.2. относно длъжността „връзки с обществеността”.

КОМИСИЯ „СЪДЕБНА АДМИНИСТРАЦИЯ”
Р Е Ш И:

11.1. ВЪЗЛАГА  на Елеонора Савова за следващото заседание на комисията да подготви проект на решение относно длъжността „връзки с обществеността” в съдебните райони, където липсва такава длъжност.

12. ОТНОСНО: Становище от председателя на Окръжен съд гр. Силистра във връзка с решение на КСА по протокол № 4/01.02.2017 г., т. 15 относно съкращаване на длъжност „съдебен деловодител”.

КОМИСИЯ „СЪДЕБНА АДМИНИСТРАЦИЯ”
Р Е Ш И:

12.1. Предлага на Съдийската колегия на Висшия съдебен съвет да отхвърли искането на председателя на Окръжен съд гр. Силистра за трансформиране на длъжност „съдебен деловодител” в длъжност „съдебен секретар”.
12.2. Предлага на Съдийската колегия на Висшия съдебен съвет да намали щатната численост на Окръжен съд гр. Силистра с 1 /една/ свободна щ.бр. за длъжност „съдебен деловодител”.
МОТИВИ: Много високо съотношение магистрати/служители, надхвърлящо значително средното за страната. Двойно по-ниска натовареност на съда – 8,00 за първо полугодие на 2016 г. при средна натовареност на окръжните съдилища в страната – 15,65.
12.3. Точката да бъде включена в дневен ред за заседанието на Съдийската колегия на ВСС на 21.03.2017 г.

13. ОТНОСНО: Уведомление от председателя на Районен съд гр. Ямбол в изпълнение на решение на КСА по протокол № 5/15.02.2017 г., т. 21.1 за извършена промяна в структурата на администрацията в съответствие с Класификатора на длъжностите в администрацията на съдилищата.

КОМИСИЯ „СЪДЕБНА АДМИНИСТРАЦИЯ”
Р Е Ш И:

13.1. ОТЛАГА произнасянето по т. 13 за следващото заседание на комисията. 

III. Уведомления от председатели на съдилища за извършени трансформации на длъжности, съобразно изискванияна на новия Класификатор на длъжностите в администрацията на съдилищата.

14. ОТНОСНО: Уведомление от председателя на Апелативен съд гр. Варна за трансформиране на длъжности и преназначаване на съдебни служители.

КОМИСИЯ „СЪДЕБНА АДМИНИСТРАЦИЯ”
Р Е Ш И:

14.1. Приема за сведение уведомлението от председателя на Апелативен съд гр. Варна за трансформиране на длъжности и преназначаване на съдебни служители, и изпраща на отдел „Съдебни кадри” за отразяване.

15. ОТНОСНО: Уведомление от председателя на Окръжен съд гр. Пловдив за трансформиране на длъжност и преназначаване на съдебен служител, считано от 01.03.2017 г.

КОМИСИЯ „СЪДЕБНА АДМИНИСТРАЦИЯ”
Р Е Ш И:

15.1. Приема за сведение уведомление от председателя на Окръжен съд гр. Пловдив за трансформиране на длъжност и преназначаване на съдебен служител, считано от 01.03.2017 г., и изпраща на отдел „Съдебни кадри” за отразяване.

16. ОТНОСНО: Уведомление от председателя на Районен съд гр. Нови пазар за трансформиране на длъжност и преназначаване на съдебен служител.

КОМИСИЯ „СЪДЕБНА АДМИНИСТРАЦИЯ”
Р Е Ш И:

16.1. Приема за сведение уведомлението от председателя на Районен съд гр. Нови пазар за трансформиране на длъжност и преназначаване на съдебен служител, и изпраща на отдел „Съдебни кадри” за отразяване.

17. ОТНОСНО: Уведомление от председателя на Окръжен съд гр. Варна за трансформиране на длъжност „призовкар-чистач” в длъжност „призовкар”, считано от 01.03.2017 г.

КОМИСИЯ „СЪДЕБНА АДМИНИСТРАЦИЯ”
Р Е Ш И:

17.1. Приема за сведение уведомлението от председателя на Окръжен съд гр. Варна за трансформиране на длъжност „призовкар-чистач” в длъжност „призовкар”, считано от 01.03.2017 г., и изпраща на отдел „Съдебни кадри” за отразяване.

IV. Искане за сключване на граждански договор

18. ОТНОСНО: Искане от председателя на Районен съд гр. Костинброд за даване на съгласие за сключване на граждански договор за изпълнение функциите на длъжността „огняр”.

КОМИСИЯ „СЪДЕБНА АДМИНИСТРАЦИЯ”
Р Е Ш И:

18.1. ДАВА СЪГЛАСИЕ председателят на Районен съд гр. Костинброд да сключи граждански договор с външен изпълнител за изпълнение на функциите на длъжността „огняр”.

V. Разни

19. ОТНОСНО: Утвърждаване на щатната численост на органите на съдебната власт към 31.12.2016 г. и 01.01.2017 г.

КОМИСИЯ „СЪДЕБНА АДМИНИСТРАЦИЯ”
Р Е Ш И:

19.1. Предлага на Съдийската колегия на Висшия съдебен съвет да утвърди щатната численост на съдилищата в Република България към 31.12.2016 г. и 01.01.2017 г., съгласно Приложение № 1 и № 2.
19.2. По т. 2 - утвърждаване щатната численост на Висш съдебен съвет, Инспекторат към ВСС и Национален институт на правосъдието, изпраща, на основание чл. 30, ал. 1, т. 3а от ЗСВ, по компетентност на главния секретар на ВСС, тъй като не е от компетентността на КСА.
19.3. Точка 19.1. да бъде включена в дневен ред за заседанието на Съдийската колегия на ВСС на 21.03.2017 г.

20. ОТНОСНО: Сигнал от Свобода Найденова и Мариела Тодорова, бивши служители във Върховен касационен съд.

КОМИСИЯ „СЪДЕБНА АДМИНИСТРАЦИЯ”
Р Е Ш И:

20.1. Не е от компетентността на Комисия „Съдебна администрация” да се произнася по законосъобразността на извършеното прекратяване на трудовото правоотношение.

21. ОТНОСНО: Сигнал от Валери Василев, Иван Аврамов, Мартина Динева, Пламен Иванов, Теодора Златанова, Трайчо Станков, бивши служители във Върховен касационен съд.

КОМИСИЯ „СЪДЕБНА АДМИНИСТРАЦИЯ”
Р Е Ш И:

21.1. Не е от компетентността на Комисия „Съдебна администрация” да се произнася по законосъобразността на извършеното прекратяване на трудовото правоотношение.

22. ОТНОСНО: Искане от председателя на Районен съд гр. Плевен за даване на съгласие за провеждане на конкурс за длъжност „призовкар”.

КОМИСИЯ „СЪДЕБНА АДМИНИСТРАЦИЯ”
Р Е Ш И:

	22.1. Не възразява председателят на Районен съд гр. Плевен да проведе процедура за попълване на щата с длъжност „призовкар”.

ПРЕДСЕДАТЕЛ 
НА КОМИСИЯТА:      /п/
	     	   КАРОЛИНА НЕДЕЛЧЕВА